Sabinet | Volume 2020 Number 1
Volume 2020 Number 1, 2020
LiG - Dec / Jan 2020
Dec / Jan 2020
Jou lig vir elke dag – tot Kersfees
Author Francine Prins
Source: LiG 2020, pp 6 –9 (2020)
Beleef saam met jou geliefdes die wonder van Jesus die Verlosser se koms. Tel die dae saam met hulle af deur ’n spesiale stiltetyd en ’n eenvoudige gebaar. Laat God se Woord julle in hierdie dae na die Vredevors lei, Hy wat tussen ons kom woon het sodat ons Hom werklik kan ken.
“Om die Here se lig uit te straal ...”
Source: LiG 2020, pp 14 –18 (2020)
Sukses kom nie vanself nie. Dit weet die 2018-wenner van “Die Kontrak” alte goed. Sy weet wat is harde werk, geloof en vertroue. En hoe om twee ure ná ’n konsert nog met aanhangers te gesels, CD’s te teken en foto’s saam met hulle te neem. Op dié manier laat skyn sy boonop die Here se lig.
’n Dorre wêreld vol hoop
Source: LiG 2020, pp 20 –23 (2020)
Min mense sal tans met ons land se boere wil plekke ruil. Veral nie met dié wat die afgelope jare onder ’n uitmergelende droogte gebuk gaan nie. Die uitgedorde veld, die honger diere, die gebrek aan geld en ander lewensmiddele getuig van ongekende swaarkry. Maar ...
’n Menéér van 'n meneer
Source: LiG 2020, pp 24 –25 (2020)
Dis danksy engele langs sy lewenspad dat hy vandag diep spore trap, waar hy ook al gaan. ’n Skoolmaat, ’n onderwyser, ’n huismoeder by die kinderhuis, surrogaatouers, ’n voormalige Mnr Suid-Afrika. Nou probeer hy om dieselfde engelewerk vir ander te doen.
"Saam op een bank"
Source: LiG 2020, pp 28 –29 (2020)
Hulle wil Suid-Afrikaanse gesinne saam op een bank voor die TV kry. Hulle wil wys hoe lekker dit is om in hierdie land te bly. Hulle glo in mekaar en in wat hulle probeer regkry. Ontmoet nou die veelsydige vervaardigers van, onder meer, Alles Malan.
Source: LiG 2020, pp 36 –39 (2020)
Tydens Kersfees vier ons Christus se geboorte, maar ons weet nie altyd hoe om die hele familie te betrek nie. Hier gee ons ‘n maklike plan om Kersfees vanjaar ‘n vreugdevolle, saamweesfees te maak.
Oorlewingsgids vir die somer
Author Marie-Louise Steyn
Source: LiG 2020, pp 40 –43 (2020)
Die mees onlangse somer was wêreldwyd een van die warmste in menseheugenis. Die hittegolf-dae was boonop meer én warmer as die afgelope 30 jaar s’n. Hoe hou jy jou gesin vanjaar gesond en gelukkig in (en veral uit) die blakende son? Hier is ons lys praktiese wenke.
Leer jou kind die straat se reëls
Author René Badenhorst
Source: LiG 2020, pp 44 –46 (2020)
Sulke gerugte doen gereeld die ronde: Daar is weer ’n kind ontvoer! Jy skud net jou kop, jy weet: Dit sal tog nooit met mý kind gebeur nie, en beslis nie in óns buurt nie. En jy is waarskynlik reg. Totdat die ondenkbare gebeur.
Is jy (ook) bang vir verandering?
Source: LiG 2020, pp 48 –50 (2020)
Elke nuwe jaar bring verandering, en nuwe uitdagings daarmee saam. Ewe onvermydelik is die vrees daarvoor. Vir baie mense bring verandering trouens ’n soort angs mee wat hulle verlam. Ja, aanpasbaarheid kom nie vanself nie; dit vra ’n keuse.
“Ek kan nie meer nie …”
Source: LiG 2020, pp 52 –54 (2020)
Aan die einde van elke jaar breek daar ’n seisoen aan wat, onder meer, ook as ’n selfdood-seisoen uitgewys word. Baie mense sukkel in hierdie tyd, selfs meer as ander kere, met depressiewe gevoelens en/of angstigheid. Hier is ’n klompie doendinge wat jou kan help om daardie eerste tree uit die donker gat te gee.
Geseën ... om te seën
Source: LiG 2020, pp 56 –58 (2020)
“Geseënde Kersfees!” Dit is wat mense mekaar in hierdie tyd toewens. Maar wat presies is hierdie “seën” wat ons so kwistig uitdeel? Waar kom dit vandaan en vir wie is dit bedoel?